2 сарын 13

2 сарын 13 нь Григорийн тооллын жилийн 44 дахь өдөр бөгөөд жилийн эцэс хүртэл 321 өдөр (өндөр жил бол 322 өдөр) үлдэж байна.

 Онцлох үйл явдал 
 1462 - Вестминстерийн тунхагаар Английн хаан IV Эдуард Шотландын Ислегийн лорд болов. 
 1542 - Английн хаан VIII Хенрийн тав дахь гэргий Катерин Ховардыг садар самууныг сурталчилсан гэж үзэн цаазаар авчээ. 
 1633 - Алдарт одон оронч Галилео Галилейг сүмийн номлол зөрчсөн гэх үндэслэлээр шүүх ажиллагаа эхэлсэн байна. 
 1660 - Шведийн хаан X Карл Густаф өөд болсоноор түүний хүү дөрвөн настай XI Карл хаан ширээнд суужээ.
 1689 - Английг Уиллиам болон Мери нар хамтран захирах болов. 
 1739 - Карналын тулаан: Ираны эзэн хаан Надер Шахын арми Карналын тулаанд Моголын эзэнт гүрнийг буулган авчээ. 
 1867 - Бельгийн Брюссель хотын гол гудамжуудыг барьж эхлэв. 
 1880 - Алдарт зохион бүтээгч Томас Эдисон Эдисоны эффектийг олонд танилцуулжээ. 
 1913 - Манж Чин гүрэн мөхсөний дараа 13-р Далай лам Төвөдийг тусгаар тогтнуулах тухай дөрвөн заалт бүхий баримт бичгийг Хятадын төв засгийн газарт өргөн барьжээ. 
 1914 - АНУ-ын Нью-Йорк хотноо Америкийн хөгжмийн зохиолч, зохиолч, хэвлэн нийтлэгчдийн нийгэмлэг байгуулагдаж, эрхээ хамгаалахаар болсон байна. 
 1931 - Британийн колони Энэтхэг нийслэлээ Калькутта хотоос Шинэ Дели рүү нүүлгэжээ. 
 1935 - АНУ-ын Нью-Жерси мужийн Флемингтон хотын шүүх Алдарт нисгэгч Чарльз Линдбергийн хүүг барьцаалж, хөнөөсөн хэрэгт Брунао Хауптманныг буруутай болохыг тогтоожээ. 
 1945 - Дэлхийн хоёрдугаар дайн: Герман, Унгарын цэргийн хүчийг Зөвлөлтийн "Улаан Арми" буулган авсанаар Будапештийн бүслэлт зогсчээ. 
 Дэлхийн хоёрдугаар дайн: Германы Дресден хотыг Их Британийн нисэх хүчин агаараас бөмбөгдөв. 
 1951 - Солонгосын дайн: Хятадын арми Өмнөд Солонгосын зэвсэгт хүчний эсрэг тулаанаа эхлүүлжээ. 
 1960 - Францын засгийн газар цөмийн зэвсгийн туршилт хийх шийдвэр гаргаснаар, цөмийн зэвсэг бүхий дэлхийн дөрөв дэх улс болов. 
 1961 - АНУ-ын Калифорни мужийн Оланча хотоос 500 мянган жилийн настай чулуу олджээ. 
 1978 - Австралийн Сидней хотод байрлах "Хилтон" зочид буудлын гадаа бөмбөг дэлбэрч хоёр хүн амиа алджээ. 
 1983 - Италийн Турин хотын нэгэн кино театрт гал гарсны улмаас 64 хүн амиа алдав. 
 1984 - ЗХУ-ын Коммунист намын ерөнхий нарийн бичгийн даргын суудалд Константин Черненко суув. 
 1990 - Германы нэгдэл: Зүүн болон Баруун Германы удирдлагууд Германыг нэгтгэх хоёр шатлалт бодлого хэрэгжүүлнэ гэдгээ олон нийтэд зарлажээ. 
 1996 - Балбын вант улс болон Балбын коммунист намынхны хооронд үүссэн улстөрийн маргаан иргэний дайн болж хувирав. 
 2004 - Харвард-Смитсонианы Астрофизикийн төв цул очир эрдэнээс бүтсэн жижиг одыг илрүүлжээ. Эрдэмтэд энэ одыг Битлзийн дуунаас сэдэвлэн "Люси" хэмээн нэрлэжээ. 
 2007 - Тайваны сөрөг хүчний тэргүүн Ма Йенг-Жү Гоминдан намын даргын суудлаа хүлээлгэн өгчээ. Тэрээр 2008 онд болох Ерөнхийлөгчийн сонгуультай холбогдуулан суудлаа хүлээлгэн өгсөн байна. 
 2008 - Австралийн Ерөнхий сайд Кевин Радд уугуул австраличуудын эсрэг ажиллагаа явуулж, бүхэл бүтэн үеийг үгүй хийсэн явдалд албан ёсоор уучлал гуйжээ. 
 2012 - Европын сансар судлалын агентлаг Европын холбооны анхны пуужин болох "Вега"-г хөөргөж, задгай сансарт гаргав. 
 2017 - Умард Солонгосын удирдагч Ким Жон-ын эцэг нэгт ах Ким Жон Нам Малайзын нисэх онгоцны буудалд химийн халдлагад өртөн амиа алджээ.

 Мэндэлсэн алдартнууд 
 1469 - Еврей хэлний дүрмийг зохиогч Элиа Левита (1549 онд нас барсан)
 1599 - Ромын пап VII Александер (1667 онд нас барсан)
 1766 - Английн нэрт эдийн засагч Томас Роберт Мальтус (1834 онд нас барсан)
 1768 - Францын 15 дахь Ерөнхий сайд Эдуард Адольф Касимир Жозеф Мортье (1835 онд нас барсан)
 1855 - Францын 11 дэх Ерөнхийлөгч Поль Дешанель (1922 онд нас барсан)
 1885 - АНУ-ын 35 дахь тэргүүн хатагтай Бесс Трумэн (1982 онд нас барсан)
 1888 - Грекийн Ерөнхий сайд Георгиос Папандреу (1968 онд нас барсан)
 1902 - Америкийн улстөрийн шинжээч Харольд Лассуэлл (1978 онд нас барсан)
 1910 - Нобелийн шагналт Америкийн физикч Уиллиам Шокли (1989 онд нас барсан)
 1913 - Саудын Арабын хаан Халид (1982 онд нас барсан)
 1923 - Дууны хурдыг гүйцэж түрүүлсэн анхны нисгэгч Чак Йегер
 1929 - Панамын зэвсэгт хүчний тэргүүн Омар Торрихос (1981 онд нас барсан)
 1933 - Камерун улсын хоёр дахь Ерөнхийлөгч Пол Бияа
 1934 - Алтан бөмбөрцгийн хоёр удаагийн шагналт жүжигчин Жорж Сигал 
 1947 - Америкийн сагсанбөмбөгч, дасгалжуулагч Майк Кришевски
 1965 - Папуа Шинэ Гвиней улсын долоо дахь Ерөнхий сайд Петер О'Нил 
 1979 - Мексикийн нэрт хөлбөмбөгч Рафаэл Маркес
 1983 - Олимпын алт, хүрэл медальт, Дэлхийн хошой аварга Их Британийн завьчин Анна Уоткинс
 1984 - Олимпын алт, мөнгөн медальт, Дэлхийн гурав, Европын 16 алтан медальт Нидерландын усанд сэлэгч Хинкелайн Шройдер
 1990 - Францын хөлбөмбөгч Мамаду Сако
 1994 - Голландын хөлбөмбөгч Мемфис Депай

 Нас барсан алдартнууд 
 1130 - Ромын пап II Онориус (1060 онд төрсөн)
 1141 - Унгарын хаан II Бела (1110 онд төрсөн)
 1905 - Оросын уран зураач Константин Савицки (1844 онд төрсөн)
 1928 - Монгол Улсын Ерөнхий сайд Балингийн Цэрэндорж (1868 онд төрсөн)
 1942 - Бразилийн 11 дэх Ерөнхийлөгч Эпитасио Пессоа (1865 онд төрсөн)
 1967 - "Ниссан Мотор" компанийг үндэслэгч Айкава Ёшисүкэ (1880 онд төрсөн)
 1976 - Нигерийн дөрөв дэх ерөнхийлөгч Муртала Мохаммед (1938 онд төрсөн)

 Тэмдэглэлт өдөр 
  Хүүхдийн өдөр 
 Дэлхийн радиогийн өдөр 

0213
#13